|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

 Αθήνα, 31/03/2023

**ΔΕΛΤΙΟ ΤΥΠΟΥ**

Τo Εργατικό Κέντρο Αθήνας καταγγέλλει την απόλυση του εκλεγμένου συνδικαλιστή Αργυρόπουλου Γιώργου, μέλους της εξελεγκτικής επιτροπής του σωματείου των εργαζομένων στην ιδιωτική υγεία της Αθήνας, από την κλινική του «Υγεία» την Πέμπτη 30 Μαρτίου.

Η απόλυση του συναδέλφου έγινε με συνοπτικές διαδικασίες, χωρίς ποτέ να έχει υπάρξει κάποια αρνητική αναφορά σχετικά με την εργασία του. Η πραγματική αιτία είναι ότι ο συνάδελφος έχει αγωνιστική, πρωτοπόρα στάση στον χώρο δουλειάς του. Πρωτοστάτησε σε όλες τις πρόσφατες απεργιακές μάχες, ενημερώνοντας τους υπόλοιπους εργαζόμενους στην κλινική και στον κλάδο του, καλώντας τους να διεκδικήσουν αγωνιστικά τα δικαιώματά τους.

Η εργοδοσία θεωρεί πως με τέτοιες κινήσεις θα καταφέρει να εκφοβίσει τους εργαζόμενους. Δεν θα τους περάσει. Οι εργαζόμενοι και τα σωματεία δεν τρομοκρατούνται. Απαιτούμε την άμεση ανάκληση της απόλυσης του εκλεγμένου συνδικαλιστή από την εργοδοσία και την ακύρωσή της από την κυβέρνηση.

**Το Δ.Σ.**